*Тракийски университет*

*Стара Загора*

**ПРАВИЛНИК**

## за реализация на резултатите от научни изследвания и други обекти на интелектуална собственост в Тракийски Университет

**Стара Загора, 2017**

## Глава първа

## ОБЩИ ПОЛОЖЕНИЯ

**Чл.1. (1)** Настоящият Правилник за реализация на резултатите от научни изследвания и други обекти на интелектуална собственост е разработен в съответствие със Закона за висшето образование, Закона за патентите и регистрацията на полезни модели и Закона за насърчаване на научните изследвания.

**(2)** Този Правилник урежда организацията на реализация на резултатите от научни изследвания и други обекти на интелектуална собственост в Тракийски университет-Стара Загора.

**(3)** Правилникът има за цел да създаде условия за взаимодействие между научната дейност и икономиката чрез изграждане на инструменти за общи действия.

**(4)** Принципите, заложени в този Правилник в областта на реализацията на резултатите от научните изследвания и други обекти на интелектуална собственост са следните:

1. прозрачност във взаимодействието на всички участници в процеса;
2. гарантиране на правата и интересите на лицата, участващи в процеса на реализация на резултатите от научни изследвания и други обекти на интелектуална собственост;
3. интегриране на образованието, науката и икономиката за развитие на иновациите;
4. целенасочено и координирано въвеждане в практиката на резултатите от научни изследвания и други обекти на интелектуална собственост;
5. укрепване сътрудничеството между научно-изследователската общност в Тракийски университет-Стара Загора и индустрията.

**Чл. 2.** Реализацията на резултатите от научните изследвания и други обекти на интелектуална собственост се осъществява чрез:

1. създаване на структурни подразделения за осъществяване на реализацията на резултатите от научните изследвания и други обекти на интелектуална собственост;
2. сключване на лицензионни договори за трансфера на изключителните или неизключителни права на обекта на научните изследвания и/или други обекти на интелектуална собственост на друго лице, както и други възмездни сделки (покупко- продажба, замяна, договори за възлагане на научни изследвания, спонсорство, договори за съвместни научни изследвания с предприятия и др.). Всички договори следва да съдържат клауза, която изрично да регламентира собствеността, правата и задълженията, свързани със закрилата и използването на интелектуалната собственост, създадена в изпълнение на тези договори;
3. въвеждане на използването на резултатите от научни изследвания в собствена продукция;
4. създаване на юридическо лице за търговската употреба на технологии, експлоатация на интелектуални активи и свързаните с тях знания;
5. експлоатация на резултатите от научни изследвания и други обекти на интелектуална собственост чрез предоставяне на услуги на договорна основа на физически и юридически лица;
6. други, неформални взаимодействия между изобретатели и представители на индустрията (спонсорирани изследвания, публикации в научни списания и др.)

## Глава втора

**ПРАВА НА УЧАСТНИЦИТЕ В реализацията на резултатите от научните изследвания и други обекти на интелектуална собственост**

**Раздел I. Общи разпоредби**

**Чл. 3**. Участниците в реализацията на резултатите от научните изследвания и други обекти на интелектуална собственост са:

1. субекти на научната дейност;
2. субекти на частното предприемачество;
3. чуждестранни висши училища и научни организации, акредитирани в Република България в съответствие със законодателството на Република България;
4. физически или юридически лица, които инвестират в търговската реализация на резултатите от научните изследвания;
5. други субекти, участващи в процеса на реализация на резултатите от научните изследвания и други обекти на интелектуална собственост.

## Раздел II.

**Права на Тракийски университет**

**Чл.4. (1)** Заедно с образователните и научноизследователски дейности, реализацията на резултатите от научните изследвания и други обекти на интелектуална собственост е приоритет за Тракийски университет-Стара Загора.

1. Тракийски университет има следните права:
2. право на извършване на стопанска дейност, свързана с основната дейност на висшето училище и реализацията на създаваните от него научноизследователски резултати и обекти на интелектуална собственост;
3. право на сдружаване с други лица, както и на създаване на търговски дружества за целите на стопанската реализация на резултати от научни изследвания и обекти на интелектуална собственост със собствени средства при условия и по ред, определени в законодателството на Република България.
4. да се разпорежда с изключителните права върху резултатите от научните изследвания;
5. да предоставя правото да се използват резултатите от научните изследвания по договор за лиценз, съгласно действащото законодателство.
6. да прехвърля изключителното право в резултат от научни изследвания в залог;
7. по който и да е друг начин да се разпорежда с изключителното право, възникнало в резултат от научни изследвания.

## Раздел III.

**Права на авторите на научните изследвания и други обекти на интелектуална собственост**

**Чл.5. (1)** Авторите на научни изследвания и други обекти на интелектуална собственост, изключителните права върху които принадлежат на работодателя, имат право на възнаграждение в размер, определен в договор между тях.

1. Възнаграждението се изплаща от работодателя в определен в договора срок, считано от датата на получаване на съответния патент обекта на научните изследвания.
2. В случай на прилагане/използване в собствената си продукция на резултатите от научните изследвания, изключителните права върху които принадлежат на работодателя, авторите на резултатите от научните изследвания получават възнаграждение по време на срока на действие на патента върху обекта на научните изследвания.
3. Ако научните изследвания са резултат от съвместна творческа работа на няколко изследователи, изключителните права върху които принадлежат на работодателя, всеки от тях получава възнаграждение.
4. Възнаграждения по предходния член се плащат от работодателя на авторите в еднакъв размер, освен ако не е предвидено друго в договора между тях.

**Чл. 6.** Спорове, свързани с нарушаване на правата върху интелектуалната собственост, сключването и изпълнението на договорите в областта на реализациятана резултатите от научните изследвания и други обекти на интелектуална собственост, се разглеждат по съдебен път.

## ДОПЪЛНИТЕЛНИ РАЗПОРЕДБИ

**§1.** По смисъла на този Правилник изброените по-долу понятия имат следното съдържание:

1. **резултати от научни изследвания и други обекти на интелектуална собственост** –научни публикации, изобретения, полезни модели и други резултати на интелектуална собственост, произтичащи от научни изследвания.
2. **реализиране на резултати от научни изследвания и други обекти на интелектуална собственост**- дейности, свързани с практическото прилагане на резултатите от научни изследвания, с цел въвеждане на пазара на нови или подобрени продукти, процеси и услуги.

**§2**. Контролът върху дейността, свързана с реализация на резултатите от научните изследвания и други обекти на интелектуална собственост се осъществява от Ректора на ТрУ;

Правилникът е приет на заседание на Академичния съвет на Тракийски университет на ..............година с протокол №.................